La Grande Bouffe
<s>La Grande Bouffe () je francusko-italijanski igrani film snimljen 1973. godine u režiji Marca Ferrerija.</s><s>Po žanru je mješavina drame i crne komedije.</s><s>Protagonisti, koje tumače Ugo Tognazzi, Philippe Noiret, Michel Piccoli i Marcello Mastroianni - su četvorica prijatelja koji, usprkos relativne financijske i profesionalne situiranosti, svaki na svoj način frustrirani i nezadovoljni životom te odlučuju zajednički izvršiti samoubistvo tako što će se prežderati na smrt.</s><s>Radnja prikazuje kako je jedan od njih, kuhar Ugo, za tu svrhu pripremio gozbu u vili u kojoj će im se također pridružiti nekoliko prostitutki, te se cijeli proces pretvara u orgiju ekscesnog ponašanja.</s>

<s>Ferreri je film kasnije objasnio kao alegorijsku kritiku buržoazije, odnosno tadašnjeg konzumerističkog društva.</s><s>Premijerno je prikazan na Kanskom festivalu čija je uprava te godine, potaknuta uspjehom Posljednjeg tanga u Parizu, odlučila u program uvrstiti po sadržaju "smjelije" filmove.</s><s>La Grande Bouffe je tim kriterijima odgovarao prije svega po količini i eksplicitnosti scena seksa, ali i skatološkom humoru.</s><s>Nakon premijere je izviždan, ali je svjedno dobio kritičarsku nagradu FIPRESCI, i danas se smatra jednim od najuspješnijih Ferrerijevih filmova.</s><s>Smatra se kako je svojim pristupom imao značajan uticaj na nedugo potom snimljen Pasolinijev film Salo, sa kojim dijeli određene elemente radnje.</s>

<s>Uloge</s>

<s>Marcello Mastroianni : Marcello
 Philippe Noiret : Philippe
 Michel Piccoli : Michel
 Ugo Tognazzi : Ugo
 Andréa Ferréol : Andréa
 Monique Chaumette : Madeleine
 Florence Giorgetti : Anne
 Solange Blondeau : Danielle
 Michèle Alexandre : Nicole
 Cordelia Piccoli : Barbara
 Henri Piccoli : Hector
 Bernard Menez : Pierre
 Louis Navarre : Braguti
 Rita Scherrer : Anulka 
 Jean Odoutan : Acteur 
 Maurice Dorléac : Acteur 
 Jérôme Richard : Acteur  
 Eva Simonet : Actrice
 James Campbell : Acteur
 Gérard Boucaron : Acteur
 Simon Tchao : Acteur 
 Patricia Milochevitch : Actrice 
 Giuseppe Maffioli : Acteur
 Mario Vulpani : Acteur</s>

<s>Vanjske veze</s>

<s>Francuski filmovi
Italijanski filmovi
Filmske komedije
Dramski filmovi
Crnohumorni filmovi</s>

